***2021 – 2022 оқу жылының***

***1 – қыркүйек Білім күніне арналған***

***«Кел, балалар, оқылық!» рәсімінің мерекесі***

«Алғашқы қоңырау» салтанатты жиының сценарийі
Жоспары:
1. Сапқа тұрғызу
2. ҚР әнұраны
3. Ауыл әкімінің құттықтауы
4. Мектеп директорының құттықтауы
5. 1 - сынып оқушыларының тақпақтары
6. Ата-аналар атынан құттықтау сөз
7. Алғашқы қоңырау салтанаты
8. Қорытынды сөз
9. Оқушыларды мектепке кіргізу

Өтетін күні: 01.09.2021
Уақыты: 14.00
Сыныптар: 1-9/11 сыныптар
9.30 – Музыка жіберу
9.50 – Сапқа тұрғызу
10.00 – фанфары жіберу
Мектеп алаңын дайындау, шарлар, жалаушалар ілу
Жүргізушілер:

**1 - Жүргізуші:**
Мектеп деген білім күні, жыр күні
Мектеп деген ғылымның ең үлкені
Мектеп деген тәрбиеші адамға
Мектеп деген даналардың мекені

Қайырлы күн, құрметті ұстаздар мен қадірменді ата-аналар!
**ІІ жүргізуші:**
Арма ағайын, мектеп оқушылары мен балауса балдырғандар! Бүгінгі сағынышқа, шаттыққа толы «Алғашқы қоңырау» мерекелеріңіз құтты болсың!
**1 - Жүргізуші:**
Жаңа Конституция негізіне адам мен азамат құқықтары, олардың еркіндігінің үстемдігі, Қазақстанда күшті мемлекет құру жайы алынған. Ол қоғамдық дамудың қазіргі үрдістеріне толығымен сәйкес келеді,тіпті одан да озық.
**2-Жүргізуші:**
2021 жыл тарихқа Қазақстан Республикасы Тәуелсіздігінің 30 жылдығы жылы болып енеді. Сол айтулы мереке қарсаңында мектеп табалдырығын алғаш аттағалы отырған бүлдіршіндер үшін бүгін ерекше күн болмақ.
**1-Жүргізуші:**
Бірінші сынып оқушыларын және де биылғы түлектер 9 және 11 сынып оқушыларымен олардың мұғалімдерін қошеметпен қарсы алайық!

Сәлем, саған мектебім, Алғыстарым көп менің.
Оқу, білім, тәрбие Ой- санама еккенің.

1 сыныбын білім әлеміне бастайтын алғашқы ұстаздары: Болатбек Маржангүл
ал,бүгінгі мерекенің басты кейіпкерлері:

Қали Абылай

Әбіл Әлинұр

Сайлаубай Самира

Тілекқызы Назнұр

Бегайдар Назым

Айнабек Айғаным

Білім есігін ашар жас бүлдіршіндер, алғашқы қадамдарыңыз құтты болсын!

**2-жүргізуші:** Әскери қолбасшы Ақылтай Әшкенұлы

ҚР әнұраны орындалсын

**1-Жүргізуші**
Қуаныш бүгін – мереке,
Шуағын шашып тұр әлем.
Мектепке келген алғашқы,
Жан досым, саған мың сәлем
Биылғы оқу жылында еліміздің мектептері Қазақстан Республикасы Тәуелсіздігінің 30 жылдығын, ағартушы – ұстазымыз Ы.Алтынсариннің 180 жылдығын атап өтеді.Көрнекті педагогтің мұралар мен өсиеттері бүгінгі күнге дейін құндылығын жоғалтпады.

**2-Жүргізуші**
Бірінші қыркүйек күні мен
Аңқыған жұпар гүлімен
Келіп ем, қарсы алды мектебім
Сүйкімді қоңырау үнімен,дей келе Ыбырай атамыздың «Кел,балалар оқылық» өлең жолдарымен бүгінгі іс-шараны бастаймыз!

**Самира:** «Кел,балалр оқылық!»

**1-Жүргізуші:**
Мереке зор қуаныш – Білім күні,

Сыңғырла, қоңыраудың алғашқы үні.

Қош келдің, құтты болсын қадамдарың,

Балдырған, балғын жандар – өмір гүлі.

Құрметті ұстаздар, оқушылар! Қадірлі ата – аналар! Алғашқы қоңырауға арналған «Кел, балалар, оқылық!» салтанатты жиынға арнайы келіп отырған қонақтар,  Баршаңызды бүгінгі жаңа оқу жылының басталуымен және білім күнімен құттықтаймыз! Бірінші қыркүйек білім күніне арналған салтанатты жиынымызды ашық деп жариялаймыз!

**2-Жүргізуші:**
Жаңа оқу жылымен сіздерді Амандық ауылдық округінің әкімі: Сағындық Болат

Құттықтайды.

**Биылғы оқу жылының ерекшеліктерінің бірі – А.Байтұрсыновтың әдістемесі негізінде әзірленген «Әліппе» мен «Букварь» пәндерінің қайтарылуы.Бірінші қыркүйек күні Мектеп табалдырығын алғаш аттаған бүлдіршіндерге салтанатты түрде «Әліппе» мен «Букварь» оқулықтары табысталады.**

**1-жүргізуші:**

Жан шуағы, күн шуағы арай ма,

Ұстаз деген әулиедей талайға.

Басын иіп өткен жоқ па біз түгіл,

Әл – фараби, Омар, Ғалым АБАЙ да. Амандық орта мектебінің директоры Баймағанбетова Нұрсұлу Сұлтановна құттықтайды.

**2-жүргізуші:**

Айқара ашқан есігін
Қайнары білім нұрының
Мектебің – алтын бесігің
Жылы ұяң, міне сыныбың

1. сынып оқушыларына кезекті береміз.

**1.Жүргізуші:**

Сөз кезегі: Оқу ісінің меңгерушісі Салимова Раушан Жанабайқызына беріледі.

**2- Жүргізуші**
Ата-ана болу үлкен сын
Бала өсіру ұлы өнер
Жақсылардың соңынан
Жарқын қыз бен ұл өрер
1 сынып ата-аналарының құттықтау сөзі

**1-жүргізуші:**

Құттықтап білім күнімен,
Сыйланар сізге әліппе.
Бар білімнің бастауы,
Қадірлеп оны дәріпте. Деп,өздерінің жылы лебіздерін білдіре отыра,іні-қарныдастарына арнап ән айтатын 9 сынып оқушылары.

**Ән «Көңілді күн» Орындайтын 9 сынып оқушылары**

**2 жүргізуші:**
Қоңырау сыңғырла, асыға
Үн қосқан қиядан асуға
Білім ал, еңбек ет жас ұлан
Өрле сен биiк шың басына.

9 сынып оқушыларының әліппені алғаш қолға алғалы отырған бүлдіршіндерге арнау хаты.

**1-жүргізуші**

Қоңырау үні сыңғырлап,
Естілді жылы жаныма
Күлкідей әсем сылдырлап
Бөбекті жиды маңына

Алғашқы қоңырау салтанаты

Аялар бейбіт күн нұры,
Мектебім, бізге жөргексің.
Алғашқы қоңырау сыңғыры
Ән болып сені тербетсін.
Алғашқы қоңырау соғу салтанатына 11 сынып оқушысы Есхат Ұлағат пен 9 сынып оқушысы Қуандық Алина 1 сынып оқушысы Қали Абылай мен Сайлаубай Самира ие болып отыр.

Соғылсын қоңырау, соғылсын,
Сыңғырла мәңгілік сыңғырла.
Толқыған жүректер тоғысын
Толтырып бір арна, бір жырға.
Шаттықтың үніндей мәңгілік
Соғылсын қоңырау, соғылсын,
Қуаныш әніндей жаңғырып
Жүректер ақ нұрға соғылсын.

**2-жүргізуші**
Оқысаңыз балалар
Шамнан шырақ жағылар
Тілегенің алдыңнан
Іздемей - ақ табылар – алғашқы қадамдарың құтты болсын, алтын ұя мектебіңде білім нәрімен сусындап, жарқын болашаққа сеніммен қараңдар.
Ақ жол, бүлдіршіндер!
Біліммен асып - тасайық
Тілеуін берсін көк көптің
Тілекпен осы ашайық
Есігін енді мектептің
**І - жүргізуші:**
Осымен 1 - қыркүйек білім күніне арналған «Кел,балалар,оқылық» мерекесі өзі мәресіне жетті. Салтанатты жиынымызды жабық деп жариялаймыз. Білім күні құтты болсын. Еліміз аман, еліміздің беделі асқақ болсын!

2021-2022 оқу жылының бітіруші түлектері атынан 1-сынып оқушыларына

Арнау хаты.

Құрметті жас достар!

Мектеп табалдырығын аттаған қуанышты күнімен құттықтаймыз. «Тарыдай болып кіріп, таудай болып шық» дей отырып, сабақтарың «4» пен «5»-ке оқуларыңды тілейміз.
Ата-аналарыңның мейірім-шапағатына бөленіп, жарқыраған алтыны, еркетай елігі, ақ сәуле шашқан арайы болып, аман-есен жүріңдер. Барлық ізгі армандарың орындалып, өмір жолдарың ашық, болашағы жарқын болып, егеменді еліміздің де білікті Азаматтары мен азаматшалары болып өсе берсін.

Білім нәрімен сусындап, ақылды азамат, отан сүйгіштік рухтарың мықты болуын тілейміз. Азаматтық жігерлерің мұқалмасын. Асқар шыңдарды бағындырыңдар. Қонар тұғырларың биіктей берсін.